ΓΡΑΠΤΗ ΕΡΩΤΗΣΗ E-1238/00

υποβολή: Karin Scheele (PSE) προς την Επιτροπή

(14 Απριλίου 2000)

Θέμα: Ρύθμιση δικαίου των χρωμάτων του τατουάζ

Εδώ και χρόνια αυξάνεται ο αριθμός των ευρωπαίων ανδρών και γυναικών πουφίστανται τατουάζ. Χρησιμοποιούν μεταξύ άλλων αζωτοχρωστικές. Στην πρόταση της Επιτροπής για τη 19η τροποποίηση της Οδηγίας 76/769/ΕΟΚ(1) σχετικά με τους περιορισμούς της θέσεως σε κυκλοφορία και της χρησιμοποιήσεως μερικών επικινδύνων ουσιών και παρασκευασμάτων (αζωτοχρωστικών) που χρησιμοποιούνται σεφάσματα και σε δέρματα, η επιστημονική Επιτροπή Τοξικολογίας, Οικοτοξικολογίας και Περιβάλλοντος εκφράζει ανησυχία για το λόγο ότι, κατά τη διάσπασή τους, οι χρωστικές εκλύουν αμίνες, οι οποίες χαρακτηρίζονται καρκινογόνες. Σε σχέση με αυτή την ενδεχόμενη έκθεση σε κίνδυνο τηςγείας, είναι επίσης σημαντικό να τεθούν οι χρωστικές οι οποίες χρησιμοποιούνται για τα τατουάζ σε μια νομική βάση.

1. Έχουν ήδη πραγματοποιηθεί μελέτες σχετικά με τους κινδύνους τους οποίους διατρέχει ηγεία και συνδέονται με τα χρώματα του τατουάζ; Πρόκειται να πραγματοποιηθούν τέτοιες μελέτες;

2. Δύναται η Επιτροπή να αναφέρει τα νομικά πλαίσια στα οποία εντάσσονται οι χρωστικές των τατουάζ;

3. Σε αρνητική περίπτωση: πρόκειται να λάβει η Επιτροπή μέτρα για να εγγυηθεί, για το μέλλον, ότι οι χρωστικές των τατουάζ θα αποκτήσουν νομικό στήριγμα; Θα ληφθούνπόψη οι αζωτοχρωστικές;

(1) ΕΕ L 262 της 27.9.1976, σελ. 201.

Απάντηση του κ. Byrne εξ ονόματος της Επιτροπής

(13 Ιουνίου 2000)

1. Η Ευρωπαϊκή Επιτροπή δεν γνωρίζει σχετικά με τοξικολογικές ή επιδημιολογικές μελέτες για την αξιολόγηση ειδικά των κινδύνων για την ασφάλεια και τηνγεία από τη χρήση ορισμένων χρωμάτων του τατουάζ. Οι δυσμενείς συνέπειες των τατουάζ είναι σαφώς γνωστές. Όμως οι αποδείξεις είναι ισχυρότερες όσον αφορά τις συνέπειες που απορρέουν από τις ίδιες τις διαδικασίες του τατουάζ (π.χ. μετάδοση μολυσματικών νόσων από μη αποστειρωμένολικό, ουλές) και λιγότερο πειστικές όσον αφορά τις πιθανές δυσμενείς συνέπειες από τα χρώματα του τατουάζ.

Μελετώντας πιθανές νομοθετικές προτάσεις για την ασφάλεια των χρωμάτων του τατουάζ, η Ευρωπαϊκή Επιτροπή ζήτησε τη γνώμη της επιστημονικής επιτροπής για τα καλλυντικά προϊόντα και τα μη εδώδιμα προϊόντα (SCCNFP). Στη γνώμη της τής 17.02.2000 η SCCNFP επεσήμανε το μεγάλο αριθμό χρωμάτων που χρησιμοποιούνται στο τατουάζ των οποίων η χημική δομή και ταυτότητα και το τοξικολογικό προφίλ δεν είναι πλήρη ή είναι άγνωστα, και επομένως αποκλείουν την σωστή αξιολόγηση του κινδύνου για τηνγεία. Στη γνώμη της η SCCNFP συνέστησε να αναληφθούν συστηματικές προσπάθειες για τη συγκέντρωση των απαραίτητων χημικών και τοξικολογικών πληροφοριών σχετικά με τα χρώματα του τατουάζ, έτσι ώστε να μπορεί να διεξαχθεί σωστή αξιολόγηση του κινδύνου. Στα πλαίσια της αποστολής της για την καλύτερη προστασία της δημόσιαςγείας, η Ευρωπαϊκή Επιτροπή σήμερα αξιολογεί τις εναλλακτικές δυνατότητες διεξαγωγής αυτού του έργου.

Όσον αφορά τις αζωτοχρωστικές που αναφέρονται ειδικά από το αξιότιμο μέλος, η Ευρωπαϊκή Επιτροπή συμμερίζεται επίσης την άποψη ότι θεωρητικά οι αζωτοχρωστικές στα τατουάζ διασπώνται κατά παρόμοιο τρόπο όπως και στα δερμάτινα είδη, έτσι ώστε να εκλύουν καρκινογόνους αμίνες. Όμως επιστημονικά στοιχεία που να την επιβεβαιώνουν δενπάρχουν προς το παρόν. Η Ευρωπαϊκή Επιτροπή προτίθεται να συμπεριλάβει αυτό το θέμα σε μια βάση προτεραιότητας κατά την εκτίμηση των χρωμάτων του τατουάζ.

2.-3. Τα χρώματα του τατουάζ χρησιμοποιούνται για καλλυντικούς λόγους, όμως ο τρόπος χορήγησής τους (ένεση) τα αποκλείει από το πεδίο εφαρμογής της οδηγίας του Συμβουλίου 76/768/ΕΟΚ της 27.07.1976 περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα(1) σύμφωνα με την οποία ουσίες ή παρασκευάσματα που προορίζονται για κατάποση, εισπνοή, ένεση ή εμφύτευση στο ανθρώπινο σώμα δεν εμπίπτουν στην κατηγορία των καλλυντικών. Όμως, τα χρώματα του τατουάζ μπορούν να θεωρηθούν ως γενικά καταναλωτικά προϊόντα και κατά συνέπεια ναπαχθούν στο πεδίο εφαρμογής της οδηγίας του Συμβουλίου 92/59/ΕΟΚ της 29.06.1992 σχετικά με τη γενική ασφάλεια των προϊόντων(2) και της οδηγίας του Συμβουλίου 76/769/ΕΟΚ της 27.07.1976 περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως μερικών επικινδύνων ουσιών και παρασκευασμάτων.

(1) ΕΕ L 262 της 27.9.1976.

(2) ΕΕ L 228 της 11.8.1992.